ก.ล.ต.ร่วมออกบูธในงาน Job Expo Thailand 2020
ก.ล.ต.ร่วมออกบูธในงาน Job Expo Thailand 2020
30 ก.ย. 2563

ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) จัดให้มี “โครงการเสริมศักยภาพคนรุ่นใหม่สู่ตลาดทุน” โดยได้ร่วมออกบูธเปิดรับสมัครงาน ในงาน Job Expo Thailand 2020 จัดโดยกระทรวงแรงงาน ระหว่างวันที่ 26 – 28 กันยายน 2563 ซึ่งมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้เกียรติเป็นประธานในพิธี เมื่อวันที่ 26 กันยายน 2563 ณ ศูนย์นิทรรศการและการประชุมไบเทค กรุงเทพมหานคร ฮอลล์ EH 98 – 99
ด้าน นางสาวรื่นวดี สุวรรณมงคล เลขาธิการ ก.ล.ต. กล่าวว่า สำนักงาน ก.ล.ต. ร่วมออกบูธเพื่อรับสมัครผู้จบการศึกษาใหม่ จำนวน 100 ตำแหน่ง ระยะเวลาการจ้างงาน 1 ปี ตาม “โครงการเสริมศักยภาพคนรุ่นใหม่สู่ตลาดทุน” เพื่อเพิ่มโอกาสการสร้างงานให้กลุ่มคนรุ่นใหม่เข้าสู่เส้นทางอาชีพในตลาดทุน โดยมีผู้เยี่ยมชมและสอบถามรายละเอียดที่บูธ ก.ล.ต.ประมาณ 1,500 คน และสแกน QR code ยื่นใบสมัครมาแล้วมากกว่า 600 คน
ทั้งนี้ ผู้สนใจสามารถยื่นใบสมัครได้ที่บูธ ก.ล.ต. เลขที่ 379 – 380 จนถึงวันที่ 28 กันยายน 2563 และสามารถติดตามข้อมูลเพิ่มเติมได้ที่เว็บไซต์ ก.ล.ต. www.sec.or.th เฟซบุ๊กเพจ “สำนักงาน กลต.” รวมทั้งสายด่วนศูนย์บริการประชาชน ก.ล.ต. 1207 กด 5